b'\n_START_ARTICLE_\nEF Sprogrejser\n_START_SECTION_\nProdukter\n_START_PARAGRAPH_\nEF Sprogrejser tilbyder sprogrejser til unge mellem 10 og 18 \xc3\xa5r med destinationer i Storbritannien, USA, Malta, Frankrig, Spanien, Tyskland og Japan.\n_START_SECTION_\nSag om ulovlig markedsf\xc3\xb8ring\n_START_PARAGRAPH_\nEF Sprogrejser blev i 2016 kritiseret for overtr\xc3\xa6delse af markedsf\xc3\xb8ringsloven gennem skjult reklame rettet mod b\xc3\xb8rn og unge. Forbrugerombudsmanden har derfor indsk\xc3\xa6rpet reglerne om markering af reklame over for EF Sprogrejser, Splay Danmark Aps og Julia Sofia Aastrup._NEWLINE_Forbrugerombudsmanden Christina Toftegaard Nielsen betegnede i 2016 videofilm produceret for firmaet EF Sprogrejser af Julia Sofia Aastrup/Splay, som reklame og slog fast at "If\xc3\xb8lge markedsf\xc3\xb8ringsloven skal en reklame v\xc3\xa6re tydeligt markeret. Dette krav sk\xc3\xa6rpes i denne sag, fordi EF Sprogrejser tilbyder produkter til b\xc3\xb8rn p\xc3\xa5 helt ned til 10 \xc3\xa5r. Samtidig er videobloggeren selv under 18 \xc3\xa5r." Forbrugerombudsmanden udtalte videre "Det skal st\xc3\xa5 lysende klart, hvorn\xc3\xa5r et indslag st\xc3\xa5r for en videobloggers egen regning, og hvorn\xc3\xa5r det er en reklame, som et firma har betalt bloggeren for at deltage i". Forbrugerombudsmanden bad desuden Julia Sofia Aastrup om at fjerne videoerne fra YouTube.'